**П Р О Т О К О Л**

**от заседание на членовете на работна група**

Днес, **09.05.2023 г. от 14:00 ч.** вИА „НФЦ“, ет. 8 се проведе заседание на членовете на работната група, назначена със Заповед на Министъра на културата № РД 09-251/21.03.2023 г. във връзка с разработване на предложения за оперативни промени в ППЗФИ, в състав:

**Председател на работната група:**

Петър Тодоров – Изпълнителен директор на ИА „НФЦ“

**Членове:**

1. Виктор Божинов – Сдружение „Филмаутор“;
2. Владимир Петров – Асоциация на българските киносалони;
3. Галина Тонева – Асоциация на филмовите продуценти;
4. Георги Иванов – Българска асоциация на филмовите, телевизионни и радио сценаристи;
5. Георги Чолаков – Обсерватория по икономика на културата;
6. Евтим Милошев – Асоциация на филмовите и телевизионни продуценти;
7. Жана Караиванова – Фондация „Българска филмова комисия“;
8. Иван Тонев – Асоциация на българските оператори;
9. Кристина Камбитова – Гилдия на българските продуценти;
10. Лъчезар Велинов – Асоциация на българските анимационни продуценти;
11. Николай Мутафчиев – Сдружение на филмовите и телевизионните режисьори, чрез Илия Костов – председател на сдружението;
12. Павел Г. Веснаков – Българска асоциация на кинорежисьорите;
13. Проф. Любомир Халачев – Асоциация на българските филмови продуценти и Асоциация „Академика 21“;
14. Николай Тодоров – Съюз на българските филмови дейци (подадена молба до Министерство на културата от 08.05.2023 г. за изтегляне на представителя)[[1]](#footnote-1);
15. Христо Христов - Асоциация на българските филмови продуценти;
16. Павел Павлов – Съюз на артистите в България[[2]](#footnote-2).

**Координатор:**

Георги Владимиров – главен експерт, Министерство на културата

**На заседанието на работната група се обсъдиха следните предложения и се взеха следните решения:**

1. Обсъждане участието на актьор в състава на групата, която ще прави преглед на включените в регистъра по чл. 15 от ЗФИ експерти, във връзка с постъпило от страна на Башар Рахал питане относно липсата на актьор в състава на експертните органи.
2. Обсъждане на справката по чл. 27, ал. 1, т. 5 от ЗФИ, като от страна на Георги Чолаков постъпи предложение, образецът на служебната справка да се заключи или фестивалите да се изброени изчерпателно в падащо меню, така че при електронно попълване да не могат да се добавят фестивали, различни от вече посочените. Обсъждането продължи с това, кои фестивали да бъдат включени в справката и как те ще могат да се отнесат към действащата класификация на фестивали от клас А и клас Б. Трябва ясно да се разграничи, че в случая става въпрос за академични номинации, а не за такива от ИА НФЦ. Поставен беше и въпросът със селекцията на българските фестивали.

**Решение по т. 2:** С мнозинство беше решено в бланките на оценъчните карти да е налично падащо меню с фестивали, категоризирани по ФИАПФ и актуализирани съобразно списъка на ЕФА.

1. Работната група продължи с обсъждане на темата за процедурата, по която да работи художествената комисия и поставяната „служебна оценка“, както следва:

* Предлага се лимит на служебната оценка в размер на 5 %, тъй като понастоящем се получават размествания, които не отговарят на критериите за обективност (напр. от 13 място отиват на 1). По този начин се обезсмисля и труда на членовете на художествената комисии, които оценяват всеки проект по определени културни и художествени критерии.
* Според Катя Тричкова откакто се прилага служебната оценка има разнообразие на проекти, каквото преди това не е имало.
* Изрази се мнение, че служебните оценки са въведени, за да стимулират продуцентите.
* Според Георги Чолаков служебната оценка трябва да е отделен документ, а не както сега – част от оценъчната карта, защото така на практика служебната оценка се знае от членовете на комисията. Според Виктор Божинов членовете на комисията не получават служебната оценка, а данните получават от информацията в справката по чл. 17, ал. 1, т. 5.
* Направено е предложение оценяващите да са анонимни. Даде се пример с анонимността на оценяването в Румъния.
* Според Виктор Божинов съотношението в точките между режисьора и продуцента трябва да е поравно. В Момента са 8 към 4. По отношение на компонентите, които формират служебната оценка е направено предложение те да 3 и да носят равен брой точки – опит, зрители Стаси и фестивали, като всеки компонент да включва в себе си 3 подкомпонента.

1. От страна на председателя на работната група е направено предложение за късометражните и анимационните филми да не се прилага служебна оценка.

**Решение по т. 4:** Предложението е прието с мнозинство на присъстващите.

Следващото заседание на работната група е насрочено за 15.05.2023 г. от 14:00 часа.

1. На мястото на проф. Михаил Мелтев, съгласно Заповед на Министъра на културата № РД09-274/28.03.2023 г. [↑](#footnote-ref-1)
2. Съгласно Заповед на Министъра на културата № РД09-274/28.03.2023 г. [↑](#footnote-ref-2)